汪起鳳

汪起鳳（），字來虞，南直隶蘇州府吴县人，軍籍，明朝政治人物。

 生平 
万历二十八年（1600年）庚子科應天鄉試第三十九名舉人，萬曆二十九年（1601年）聯捷辛丑科進士《萬曆二十九年辛丑科進士履歷》：汪起鳳，來虞，書二房，丙子十月二十日生。吳縣人，庚子三十九，会二百六十六，三甲六十名。授揭陽知縣，丁未丁憂，庚戌補邯郸縣，辛亥升工部營繕司主事，乙卯升员外，升郎中，營北河，己未升江西參政，壬戌升本省按察使，癸亥升右布政，甲子升左布政，丁卯閑住，庚午起廣東左布政，辛未卒。。除廣東揭阳县知县，三十五年丁憂歸。三十八年起補邯郸县，三十九年升工部營繕司主事，督山西木厂，疏劾内官王朝纵役盗木，朝坐贬，四十三年进员外郎、郎中。

四十七年（1619年）擢江西右参政，分巡南瑞，妖民程鹏聚众，推孽宗朱谋赣、朱谋坒为盟主，僭稱偽號，起鳳密捕鹏等杖殺之，默消大难。天啓二年（1622年）迁本省按察使，分巡岭北道。虔州兵鼓噪，逐参将夏永清，焚其署，起凤罪为首者，事始定。

天啓三年（1623年）九月，擢廣東右布政使《明實錄》：天启三年九月，升江西按察使汪起凤为广东右布政使。，四年轉左布政使。時值歲荒，闔郡饑民洶洶。鳳下車即為調劑，首率諸司捐賑，人心遂安。又通西粤米商，請督府各給符牒，俾税關毋得榷及粟米，於是米商大集，米價日減。先是軍食多不即發，數至脱巾。起鳳剔夙弊，度支如期，士以宿飽。海寇劉香老等作亂，用兵惠潮，前後轉餉不匱，賊平，論功居首。歲運雜料赴都，向皆衛弁鑽營，往往乾没，至是悉罷。軍官不用，以賢能佐貳督之，遂著為例。有奸民依託勢豪，告承雜餉者，諭令彚領給帖，俟諸奸悉集，均與杖，荷校而出，人大稱快。涖任六載，恩威並著，舉卓異，推浙江巡撫。以不附璫，忤魏忠贤。且粤東獨無忠賢祠，益怒，矯旨誣以依傍門戶，與督府何士晋同日奪職《明實錄》：天启七年五月，起升原任巡抚湖广右佥都御史张延登为右副都御史巡抚浙江，其陪推南京光禄寺卿钱策、江西左布政使杜诗、广东左布政使汪起凤俱以岐杂不正，著冠带闲住。。

崇禎三年（1630年），以原銜起用，推補海南學道，四年卒于官，粤人思之，祀名宦《苏州府志》。

家族
曾祖汪桂。祖父汪源深。父汪禧，貢士。母周氏。慈侍下。兄起龍、弟起鶴。娶徐氏。《萬曆二十九年進士登科錄》

参考文献

Q
Category:吴县人
Category:明朝揭阳县知县
Category:明朝邯郸县知县
Category:明朝工部主事
Category:明朝工部郎中
Category:明朝江西布政使司參政
Category:明朝江西按察使
Category:明朝廣東左布政使